Základné intervaly v stupnici G dur

Interval je výšková vzdialenosť medzi dvoma tónmi. Zopakujme si rozdelenie a názvy intervalov.

Intervaly delíme na: veľké – označujeme ich „v“ a čisté – označujeme ich „č“.

Názvy intervalov a ich označenie číslami je nasledovné: 1 – prima, 2 – sekunda, 3 – tercia, 4 – kvarta, 5 – kvinta, 6 – sexta, 7 – septima, 8 – oktáva

Pričom: 1 – prima, 4 – kvarta, 5 – kvinta, 8 – oktáva sú čisté

a 2 – sekunda, 3 – tercia, 6 – sexta, 7 – septima sú veľké.

Intervaly v stupnici G dur budú vyzerať nasledovne:



V danej stupnici, z ktorej tvoríme intervaly, si musíme vždy všimnúť aké má predznamenanie, teda koľko má krížikov, alebo béčok. Stupnica G dur má 1# – fis a preto je v7 (veľká septima) tvorená tónmi „g“ – „fis“, tak ako je to zakrúžkované na obrázku.

**Cvičenie:**

Vytvor a vpíš do notovej osnovy nasledujúce intervaly od tónu g1 smerom nahor.

 č.1 v.3 č.5 v.7 č.8 v.2 v.6 č.4

**Cvičenie:**

V tomto cvičení budeme dopĺňať názvy intervalov, ktoré máme v notovej osnove. Musíme si uvedomiť, že intervaly tvoríme od tónu „d1“ a teda sa budeme pohybovať v stupnici D dur, ktorá má 2# - fis, cis.

